 TUME ya Haki za Binadamu na Utawala Bora (THBUB), imeeleza kuridhishwa na idadi ya watu waliojiandikisha kupiga kura katika Uchaguzi wa Serikali za Mitaa, ikisema imeongezeka ikilinganishwa na uchaguzi wa 2014.Aidha, tume hiyo imesema itakuwa miongoni mwa taasisi za ndani na nje zitakazofuatilia uchaguzi huo, kuhakikisha unakuwa huru na wa haki. Mwenyekiti wa THBUB, Jaji mstaafu Mathew Mwaimu alisema hayo kupitia taarifa ya tume iliyotolewa jana, ikisisitiza uandikishaji wapiga kura, uteuzi wa wagombea na kampeni umetekelezwa kwa mafanikio makubwa.“Hatua hiyo ya uchaguzi imetanguliwa na uandikishaji wapiga kura, uteuzi wa wagombea na kampeni za wagombea, hatua ambazo zimetekelezwa kwa mafanikio makubwa,” alisema.Mwaimu alisisitiza wananchi wote waliojiandikisha, kujitokeza kwa wingi keshokutwa, kutumia haki yao ya msingi ya kuchagua viongozi watakaoongoza kwa muhula mwingine wa miaka mitano.